CCCXCVII.  Parthenonis Wechterswinklensis protectionem suscipit.   (Anno 1150, Oct. 23.--Signiae.)  [LANG,  ibid.  ] CCCXCVIII.  Ad Pontium Vizeliacensem abbatem.--De eodem argumento.   (Anno 1150, Oct. 24.) [MANSI,  Concil.,  XXI, 657.]
EUGENIUS episcopus, servus servorum Dei, dilecto filio PONTIO Vizeliacensi abbati, salutem et apostolicam benedictionem.
Quid venerabili fratri nostro Eduensi episcopo, et nobili viro duci Burgundiae fratri ejus, pro negotio vestro per scripta nostra mandavimus, ex transcripto litterarum poteris aperte videre. Si ergo praedictus episcopus et dux voluerint te super pecuniaria causa coram venerabili fratre nostro Hugone Antissiodorensi episcopo convenire; cum ab eo fueris evocatus, ejus praesentiam adeas, et quod ipse inter vos constituerit, audias et observes. Caeterum si de statu monasterii episcopus Eduensis agere voluerit, controversiam ipsam in nostra praesentia volumus agitari. Datum Signiae, IX Kalend. Novembris.